মোনাকীয় ফুটবল ফেডারেশন
মোনাকীয় ফুটবল ফেডারেশন (ফরাসি: Fédération monégasque de football, ইংরেজি: Monégasque Football Federation; এছাড়াও সংক্ষেপে এমএফএফ নামে পরিচিত) হচ্ছে মোনাকোর ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০০ সালের ২৭শে এপ্রিল তারিখে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মোনাকোতে অবস্থিত। এই সংস্থাটি মোনাকোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্রিন্স রেনিয়ে তৃতীয় চ্যালেঞ্জ, মোনাকো ট্রফি এবং মোনাকীয় চ্যালেঞ্জের মতো প্রতিযোগিতার সকল কার্যক্রম পরিচালনা করে। বর্তমানে মোনাকীয় ফুটবল ফেডারেশনের সভাপতির দায়িত্ব পালন করছেন ফ্রাংক ব্রাসোয়া।